Държавен вестник, бр. 76, 2012 г., стр. 9

БРОЙ  76	
Д Ъ Р Ж А В Е Н  В Е С Т Н И К 	
СТР.  9  
1. документи, доказващи, че лицето, за което 
са предназначени радиоактивните източници, 
има лицензия за използване или е осигурило 
безопасното им съхраняване;
2. документ, удостоверяващ, че е осигурено 
връщане на внасяните закрити източници, 
които са от категории 1, 2 или 3 съгласно § 1, 
т. 9 от допълнителните разпоредби на ЗБИЯЕ 
и са с период на полуразпадане, по-голям 
от 5 години, на техните производители след 
прекратяване на използването им.
(3) За издаване на разрешение за износ 
на ИЙЛ се представя и документ, издаден от 
компетентния орган от държавата по регис­
трацията на вносителя, удостоверяващ правото 
му да извършва тази дейност.
Чл. 85. При доставка на ИЙЛ от/във дър­
жава – членка на Европейския съюз, не се 
изисква издаване на разрешение по чл. 15, 
ал. 4, т. 13 и чл. 59 ЗБИЯЕ. В този случай 
лицата, които доставят ИЙЛ, трябва:
1. да осигурят превозването на радиоактив­
ните източници от лице, което има разреше­
ние или лицензия за превоз на радиоактивни 
вещества, издадени по реда на глава четвърта, 
раздел III;
2. да уведомят писмено председателя на АЯР 
веднага след като предадат доставяните от тях 
ИЙЛ на лицата, за които са предназначени;
3. при всеки внос на закрити източници 
да представят за заверка в АЯР декларация, 
оформена по образец съгласно изискванията 
на чл. 4 и Анекс I към Регламент (ЕВРАТОМ) 
№ 1493/93 на Съвета от 8 юни 1993 г. относно 
доставките на радиоактивни вещества между 
държавите членки (ОВ, L 148, 19.6.1993 г.); 
4. при всеки износ на закрити източници да 
представят в АЯР заверена от компетентния 
орган на съответната държава декларация, 
оформена по образец съгласно изискванията 
на чл. 4 и Анекс I към Регламент (ЕВРАТОМ) 
№ 1493/93 на Съвета от 8 юни 1993 г. относно 
доставките на радиоактивни вещества между 
държавите членки;
5. да уведомяват писмено председателя на 
АЯР при всеки внос на закрити източници, 
които са от категории 1, 2 или 3 и са с период 
на полуразпадане, по-голям от 5 години, и да 
представят документи, удостоверяващи, че е 
осигурено тяхното връщане на съответните 
производители след прекратяване на използ­
ването им.
Раздел VI
Лицензии за използване, за производство или 
за работа с ИЙЛ
Чл. 86. (1) Към заявлението за издаване на 
лицензия за използване на ИЙЛ за стопан­
ски и научни цели или за осъществяване на 
контролни функции се прилагат документите 
по чл. 75 и документи, удостоверяващи, че е 
осигурена техническа поддръжка на използ­
ваните технически средства за осъществяване 
на дейността.
(2) Към заявлението за издаване на лицензия 
за използване на ИЙЛ за медицински цели се 
представят документите по чл. 75 и описание 
на предвидените за използване индивиду­
ални средства за радиационна защита при 
медицинско облъчване, както и документите, 
удостоверяващи спазването на нормативните 
изисквания в областта на опазване на здравето 
към извършване на дейностите.
(3) Лицензията за използване на ИЙЛ дава 
право на лицензианта да извършва дейности 
по техническо обслужване, монтаж, демон­
таж, измервания и ремонт на съответните 
ИЙЛ, ако това е определено в условията на 
лицензията.
Чл. 87. (1) Лицензии за използване на ИЙЛ 
за медицински цели се издават след служебно 
съгласуване с министъра на здравеопазването 
чрез Националния център по радиобиология 
и радиационна защита.
(2) Служебното съгласуване по ал. 1 се 
прилага и при изменение или подновяване на 
лицензия за използване на ИЙЛ за медицински 
цели, свързано с въвеждане в експлоатация на 
нови ИЙЛ или с промяна на конструкцията и 
разположението на ИЙЛ в даден обект. 
(3) При служебното съгласуване по ал. 1 и 
2 председателят на АЯР изпраща до Нацио­
налния център по радиобиология и радиаци­
онна защита анкетния лист по чл. 75, ал. 2, 
т. 15, документите по чл. 86, ал. 2 и опис на 
документите, представени от заявителя.
(4) Националният център по радиобиология 
и радиационна защита издава съгласувателно 
заключение или мотивирано отказва да издаде 
такова. Съгласувателното заключение или мо­
тивираният отказ се изпраща до председателя 
на АЯР и до заявителя в срок до 10 дни от 
получаването на документите по ал. 3.
Чл. 88. (1) За нови ИЙЛ или за промяна 
на конструкцията и разположението на ИЙЛ 
в даден обект се издава нова лицензия или 
се изменя издадената лицензия за използване 
на ИЙЛ.
(2) В случаите по ал. 1, когато има промя­
на на проекта, изискваща преразглеждане на 
мерките за радиационна защита, изменение на 
лицензията за използване на ИЙЛ се извършва 
след издаване на разрешение за строителство 
и монтаж и въвеждане в експлоатация по 
реда на чл. 76.
Чл. 89. Към заявлението за издаване на 
лицензия за производство на ИЙЛ се прилагат 
документите по чл. 75.
Чл. 90. Към заявлението за издаване на 
лицензия за работа с ИЙЛ с цел техническо 
обслужване, монтаж, демонтаж, измервания, 
строителни и ремонтни дейности и услуги се 
прилагат документите по чл. 75, ал. 2, т. 1 – 4, 
6, 7, 9 – 16.“